Arvestades Euroopa Liidu Nõukogu olulist rolli liidu otsustusprotsessis ning eesistujate erinevaid prioriteete, on otstarbekas, et valitsus määratleb oma prioriteedid kitsamalt iga eesistumisperioodi jaoks. Sellest tulenevalt kinnitabki valitsus iga riigi eesistumisperioodi alguses veel eraldi prioriteetidedokumendi. Prioriteetide ja eesmärkide  seadmine aitab paremini sihistada valitsuse Euroopa Liidu suunalist tegevust eesistumisperioodil ning võimaldab iga eesistumise lõppedes anda hinnangu Eesti riigi osalemisele Euroopa Liidu otsustusprotsessis.      21. Eesti Euroopa Liidu poliitika 2007-2011  • Tugev Euroopa Liit  • Konkurentsivõime  • Võitlus kliimamuutustega - muudatused energeetikas  • Eelarvereform  • Põllumajandusreform  • Schengeni ruum ja euro  • Euroopa Liidu  avatus ja läbipaistvus    Kommentaarid:    Euroopa Liidu liikmestaatusega kaasnevad nii õigused kui ka kohustused. Üks olulisemaid õigusi on võimalus kaasa rääkida Euroopa Liidu tuleviku kujundamises. Selleks töötab valitsus välja oma eesmärgid ja poliitika pikemaks perioodiks. Eesti EL poliitika 2007-2011 ongi selline koonddokument, mis on sündinud paljude inimeste - poliitikute, ametnike ja ühiskondlike huvigruppide koostöös.